open-index/open-wikipedia-markdown huggingface dataset:
ออกัส (แก้ความกำกวม)

**ออกัส** อาจหมายถึง
* ออกัส วงดนตรีชาวไทย
* ออกัสต์ (เพลง) เป็นเพลงของนักร้องนักแต่งเพลงชาวอเมริกัน เทย์เลอร์ สวิฟต์
* สิงหาคม เดือนที่ 8 ของปีปฏิทิน
## บุคคล
* ออกัสต์ บรุกส์แบงก์ พระโอรสคนแรกใน เจ้าหญิงยูเชนี และ แจ็ก บรุกส์แบงก์
* ออกัสต์ กุสตาฟสัน เลาหประเสริฐ นักฟุตบอลลูกครึ่งไทย-สวีเดน
* วชิรวิชญ์ ไพศาลกุลวงศ์ นักแสดงชายชาวไทย
## ตัวละครในบันเทิงคดี
* ออกัส (แฟรี่เทล ศึกจอมเวทอภินิหาร) - ตัวละครจากเรื่องแฟรี่เทล ศึกจอมเวทอภินิหาร
* ออกัส - สัญลักษณ์นำโชคจากเวิลด์เกมส์ 1997
* ออกัสต์ วอล์กเกอร์ - ตัวละครจากเรื่องมิชชั่น:อิมพอสซิเบิ้ล ฟอลล์เอาท์
## ดูเพิ่ม
* 
* 
* ออกัสตัส (แก้ความกำกวม)
* จูน (แก้ความกำกวม)

หมวดหมู่:ชื่อตัว
หมวดหมู่:ชื่อภาษาตะวันตก
หมวดหมู่:ชื่อบุคคลไทย
หมวดหมู่:ชื่อเล่น
การสนทนาจตุรภาคีว่าด้วยความมั่นคง

[thumb|จากซ้ายไปขวา: [แอนโทนี แอลบานีส นายกรัฐมนตรีออสเตรเลีย, โจ ไบเดิน ประธานาธิบดีสหรัฐ, ฟูมิโอะ คิชิดะ นายกรัฐมนตรีญี่ปุ่น และ นเรนทระ โมที นายกรัฐมนตรีอินเดีย ในกรุงโตเกียว, ประเทศญี่ปุ่น ในวันที่ 24 พฤษภาคม ค.ศ. 2022]]

**การสนทนาจตุรภาคีว่าด้วยความมั่นคง** () หรือ **ควอด** () เป็นกลุ่มจตุภาคีระหว่างประเทศออสเตรเลีย อินเดีย ญี่ปุ่น และสหรัฐ

## ดูเพิ่ม
* ออคัส

## อ้างอิง

หมวดหมู่:พันธมิตรทางการทหารเกี่ยวข้องกับออสเตรเลีย
หมวดหมู่:พันธมิตรทางการทหารเกี่ยวข้องกับอินเดีย
หมวดหมู่:พันธมิตรทางการทหารเกี่ยวข้องกับญี่ปุ่น
หมวดหมู่:พันธมิตรทางการทหารเกี่ยวข้องกับสหรัฐ
หมวดหมู่:พันธมิตรทางการทหาร
หมวดหมู่:สนธิสัญญาด้านพันธมิตรทางการทหาร
หมวดหมู่:ความสัมพันธ์ทางการทหารญี่ปุ่น–สหรัฐ
แอนซัส

**สนธิสัญญาความมั่นคงออสเตรเลีย นิวซีแลนด์ สหรัฐ** () หรือ **แอนซัส** (; เป็นอักษรย่อจากชื่อของประเทศผู้ลงนามร่วม) เป็นกติกาสัญญาความมั่นคงไตรภาคีระหว่างประเทศออสเตรเลีย นิวซีแลนด์ และสหรัฐ

## ดูเพิ่ม
* ออคัส

## อ้างอิง

หมวดหมู่:พันธมิตรทางการทหารเกี่ยวข้องกับออสเตรเลีย
หมวดหมู่:พันธมิตรทางการทหารเกี่ยวข้องกับนิวซีแลนด์
หมวดหมู่:พันธมิตรทางการทหารเกี่ยวข้องกับสหรัฐ
หมวดหมู่:พันธมิตรทางการทหาร
หมวดหมู่:สนธิสัญญาด้านพันธมิตรทางการทหาร
โฉมโฉด

**โฉมโฉด** เป็นละครชุด (ซีรีส์) ไทยแนวประโลมโลกและระทึกขวัญ ผลิตโดย เดอะ วัน เอ็นเตอร์ไพรส์ - เช้นจ์ 2561 บทโทรทัศน์โดย มิยูกิ นำแสดงโดย ยุกต์ ส่งไพศาล, อัษฎาพร สิริวัฒน์ธนกุล, พิมประภา ตั้งประภาพร, เดือนเต็ม สาลิตุล, วรรณปิยะ ออมสินนพกุล, ด.ญ. ปวริศา สุรทิณฑ์, สิรินาถ สุคันธรัต, เหมวิช ขวัญอำไพพันธุ์, ณหทัย พิจิตรา, อัมรินทร์ นิติพน กำกับการแสดงโดย ศุทธสิทธิ์ เดชอินทรนารักษ์ ออกอากาศทุกวันเสาร์ เวลา 22.00 - 23.00 น. เริ่มออกอากาศตอนแรกวันที่ 14 พฤษภาคม พ.ศ. 2565 ออกอากาศทาง ช่องวัน 31 และรับชมย้อนหลังทางแอปพลิเคชัน "เอไอเอส เพลย์" เป็นที่แรก และตั้งแต่ตอนที่ 11 ในวันเสาร์ที่ 30 กรกฎาคมนี้เป็นต้นไป ละครถูกย้ายเวลามาเป็นเวลา 21.30 - 22.30 น.

## นักแสดง

## เรตติง

## อ้างอิง

หมวดหมู่:ละครชุด
หมวดหมู่:ละครโทรทัศน์ช่องวัน 31
หมวดหมู่:ละครโทรทัศน์ไทยในปี พ.ศ. 2565
หมวดหมู่:ละครโทรทัศน์แนวระทึกขวัญไทย
หมวดหมู่:ละครโทรทัศน์แนวประโลมโลกไทย
หมวดหมู่:ละครโทรทัศน์โดยเช้นจ์2561
หมวดหมู่:เว็บซีรีส์ไทย
หมวดหมู่:เว็บซีรีส์ไทยในปี พ.ศ. 2565
เมโนราห์ฮานุกกะห์

**เมโนราห์ฮานุกกะห์** () หรือ **ฮานุกกีอะห์** (อักษรโรมัน: hanukkiah) เป็นเชิงเทียนเก้าก้านที่ใช้จุดระหว่างเทศกาลฮานุกกะห์ เทศกาลยิวระยะเวลาแปดวันแปดคืน แปดจากเก้าก้านของเมโนราห์แทนคืนทั้งแปดของเทศกาล ในแต่ละคืนจะจุดเทียนเพิ่มหนึ่งเล่ม จนถึงคืนสุดท้าย เทียนทั้งแปดเล่มจะถูกจุดทั้งหมด ส่วนก้านที่เก้าไว้ตั้งเทียนที่เรียกว่า *ชัมมัช* (shamash; ผู้ดูแล) ซึ่งไว้ใช้จุดอีกแปดเล่มที่เหลือ

เมโนราห์สำหรับฮานุกกะห์แตกต่างกันกับเมโนราห์เจ็ดก้านที่ใช้ในวิหารเยรูซาเลมในสมัยโบราณ เมโนราห์วิหารจะมีเจ็ดก้านและมีดาราเดวิด และปรากฏทั่วไปในศิลปะยิว

## หมายเหตุ

## อ้างอิง

## แหล่งข้อมูลอื่น

*Yearly lighting of the Menorah at the White House
*Hanukkah Lamps from the collection of The Jewish Museum (New York)
*
เมโนราห์

**เมโนราห์** (Menorah) อาจหมายถึง: 
* เชิงเทียน:
** เมโนราห์วิหาร เชิงเทียนเจ็ดก้านในวิหารเยรูซาเลม
** เมโนราห์ฮานุกกาห์ หรือ *ฮานุกกียะห์* เชิงเทียนเก้าก้านสำหรับฉลองเทศกาลฮานุกกาห์
* เนสเซตเมโนราห์ อนุสรณ์ในประเทศอิสราเอล
* ศูนย์การแพทย์เมโนราห์ ในรัฐแคนซัส สหรัฐ
ฮานุกกะห์

**ฮานุกกะห์** (; ;  ) หรือเรียกว่า **เทศกาลแห่งแสง** (, ) เป็นเทศกาลยิว เฉลิมฉลองการกู้คืนนครเยรูซาเลม ซึ่งตามมาด้วยการอุทิศพระวิหารที่สองอีกครั้ง ในช่วงต้นของกบฏมัคคาบีต่อจักรวรรดิซิลูซิดในราว 200 ปีก่อนคริสตกาล

ฮานุกกะห์เฉลิมฉลองเป็นเวลาแปดวันแปดคืน เริ่มต้นในวันที่ 25 ของเดือนคีสเลฟ ตามปฏิทินฮีบรู ซึ่งอาจตรงกับปลายเดือนพฤศจิกายนถึงปลายเดือนธันวาคมตามปฏิทินเกรกอเรียน การเฉลิมฉลองประกอบด้วยการจุดเทียนบนเชิงเทียนเก้าก้านที่เรียกว่าเมโนราห์หรือฮานุกิอะห์ หนึ่งก้านของเชิงเทียนมักอยู่สูงกว่าที่เหลือหรือต่ำกว่าที่เหลือเอาไว้ใช้สำหรับจุดเทียนที่เหลืออีกแปดเล่ม เทียนพิเศษเล่มนี้จะเรียกว่า *[[gabbai|ชัมมัช]]* (; shammash, "ผู้ดูแล") แต่ละคืนจะจุดเทียนเพิ่มหนึ่งเล่มด้วยไฟจาก *ชัมมัช* จนครบทั้งแปดเล่มในคืนสุดท้ายของฮานุกกะห์ กิจกรรมอื่น ๆ ในฮานุกกะห์ เช่น การขับร้องดนตรีฮานุกกะห์, การเล่นเดรย์เดล และการทานอาหารทอดในน้ำมัน เช่น ลักเต และ ซัฟกานียอต และอาหารพวกนม นับตั้งแต่ทศวรรษ 1970s เป็นต้นมา ขบวนการชาบาดฮาซีดิกได้ริเริ่มการจุดเทียนบนเมโนราห์ในที่สาธารณะในหลายประเทศทั่วโลก

โดยดั้งเดิมแล้ว ฮานุกกะห์เป็นเทศกาลฉลอง "อย่างซูกโกต" และไม่ได้มีข้อบังคับใด ๆ ฉะนั้นจึงถือเป็นเทศกาลเล็ก ๆ ในแง่ของศาสนา แต่กระนั้น ฮานุกกะห์ก็กลายมามีความสำคัญในเชิงวัฒนธรรมในอเมริกาเหนือและที่อื่น ๆ โดยเฉพาะในบรรดาชาวยิวที่ไม่เคร่งศาสนานัก เนื่องมาจากว่าการฉลองฮานุกกะห์มักอยู่ในช่วงเดียวกันกับคริสต์มาสในช่วงวันหยุดยาวปลายปี

## หมายเหตุ

## อ้างอิง

## อ่านเพิ่ม
* 

## แหล่งข้อมูลอื่น

* Hanukkah ที่ About.com
* Hanukkah ที่ History channel
* Hanukkah ที่ *[[Jewish Encyclopedia]]*
* Hanukkah ที่ Jewish Agency for Israel
* Hanukkah ที่ Chabad.org
* Hanukkah ที่ Aish HaTorah
* 


หมวดหมู่:เทศกาลยิว
หมวดหมู่:ไฟ
ดาเบบี

**โจนาธาน ลินเดล เคิร์ก** (; เกิด 22 ธันวาคม ค.ศ. 1991) หรือชื่อในวงการคือ **ดาเบบี** (DaBaby) เดิมรู้จักกันในชื่อ **เบบี จีซัส** (Baby Jesus) เป็นแร็ปเปอร์ชาวอเมริกัน หลังจากปล่อยมิกซ์เทปหลายชุดในระหว่าง ค.ศ. 2014 ถึง 2018 เขาได้ก้าวเข้าสู่กระแสหลักเมื่อ ค.ศ. 2019

สตูดิโออัลบั้มเปิดตัว *[[เบบีออนเบบี]]* (2019) ขึ้นอันดับเจ็ดบนชาร์ต''บิลบอร์ด'' 200 ขณะที่อัลบั้มชุดที่สอง *[[เคิร์ก (อัลบั้ม)|เคิร์ก]]*  เปิดตัวที่อันดับหนึ่ง อัลบั้มก่อนหน้ามีซิงเกิล "ชูต" ติดอันดับที่เจ็ดบน''บิลบอร์ด''ฮอต 100 ส่วนอัลบั้มหลังมีซิงเกิล "อินโทร" และ "บ็อพ" ซึ่งได้รับแผ่นเสียงทองคำขาวหลายแผ่น 

อัลบั้มชุดที่สาม *[[เบลมอิตออนเบบี]]* (2020) กลายเป็นอัลบั้มอันดับหนึ่งครั้งที่สองติดต่อกันในสหรัฐ อัลบั้มมีซิงเกิล "ร็อกสตาร์" (ร้องรับเชิญโดยร็อดดี ริช) อยู่อันดับที่หนึ่งบน*บิลบอร์ด* ฮอต 100 นานเจ็ดสัปดาห์ติดต่อกัน

## เชิงอรรถ

## อ้างอิง

## แหล่งข้อมูลอื่น
* 

หมวดหมู่:บุคคลที่เกิดในปี พ.ศ. 2534
หมวดหมู่:บุคคลที่ยังมีชีวิตอยู่
หมวดหมู่:แร็ปเปอร์ชาวอเมริกันในศตวรรษที่ 21
หมวดหมู่:ศิลปินในสังกัดอินเตอร์สโคปเรเคิดส์
ไทปูซัม

**ไทปูซัม**, **ไตป์ปูจัม** (, *Taippūcam*, *Thaipusam* หรือ *Thaipoosam*) หรือ **ไตป์ปูยัม** (, *Thaipooyam*) เป็นเทศกาลที่เฉลิมฉลองในชาวทมิฬ ชาวมลยาฬัม และชาวเกรละที่นับถือศาสนาฮินดู ในวันพระจันทร์เต็มดวงของเดือน "ไต" ตามปฏิทินทมิฬ ซึ่งมักตรงกันกับดาวปุษยะหรือ "ปูจัม" ในภาษาทมิฬ ปัจจุบันมีฉลองตามชุมชนของชาวทมิฬทั้งในประเทศอินเดีย, ศรีลังกา, มาเลเซีย, มอริเชียส, สิงคโปร์, ไทย และอีกหลายประเทศ

เทศกาลเฉลิมฉลองวาระที่พระปารวตีประทานเวลหรือหอกอัศจรรย์ให้แก่พระขันธกุมาร เพื่อให้พระองค์ปราบอสูรจูรปัตมันและพวกพ้อง นอกจากนี้ยังเป็นที่เชื่อกันทั่วไปว่าไทปูซัมเป็นการเฉลิมฉลองวันเกิดของพระขันธกุมาร อย่างไรก็ตาม แหล่งข้อมูลบางส่วนเสนอว่าวันเกิดของพระขันธกุมารตรงกับวันวิขาสีวิศาขัม (Vaikhasi Vishakam) มากกว่า

ส่วนสำคัญของไทปูซัมอยู่ที่พิธีกาวฏิอาฏฏัม (หรือกาวฏิยาฏฏัม ตามภาษามลยาฬัม) ที่ผู้ศรัทธาในพระขันธกุมาร ซึ่งทรงเป็นเทพเจ้าแห่งการสงคราม ทำการทรมานตัวเองโดยการใช้ของแหลมคมทิ่มแทงร่างกายตนเอง เป็นต้น

## อ้างอิง

หมวดหมู่:เทศกาลศาสนาในประเทศไทย
หมวดหมู่:วันสำคัญในเดือนมกราคม
หมวดหมู่:วันสำคัญในเดือนกุมภาพันธ์
กาวฏิอาฏฏัม

**กาวฏิอาฏฏัม** () หรือ **กาวฏิยาฏฏัม** () เป็นการพลีตนและพิธีบูชาที่ประกอบในพิธีบูชา (ยัญ) โดยผู้ศรัทธาในพระขันธกุมาร เทพเจ้าแห่งการสงครามในคติฮินดู พิธีกาวฏิอาฏฏัมเป็นส่วนสำคัญของเทศกาลไทปูซัม โดย *กาวฏิ* ("ภาระ") ในที่นี้หมายถึงภาระที่ศรัทธาชนได้ภาวนาร้องขอให้พระขันธกุมารทรงช่วย การทำกาวฏิอาฏฏัม ซึ่งแปลว่า "การร่ายรำด้วยภาระ" จึงเป็นการชำระบุญคุณหรือภาระที่ได้ติดไว้ให้พระขันธกุมารทรงช่วย

ในวันเทศกาลไทปูซัม ผู้ศรัทธาในพระขันธกุมารจะเดินทางไปตามเส้นทางจาริกแสวงบุญที่มีกำหนดไว้ และขนหรือถือ "ภาระ" (กาวฏิ) ชนิดต่าง ๆ ขณะเดินทางไปด้วย กาวฏิรูปแบบที่ง่ายที่สุดเช่นการแยกหม้อนม (*ปาลกาวฏิ; pal kavadi*) และอาจมีไปถึงการใช้ของมีคมทิ่มแทงทะลุส่วนต่าง ๆ ของร่างกาย ซึ่งมีหลายรูปแบบและความหนัก รูปแบบที่ยิ่งใหญ่ที่สุดของการทิ่มร่างกายด้วยของมีคมเรียกว่า *เวลกาวฏิ* (*vel kavadi*) คือการทิ่ม *[[เวล (อาวุธ)|เวล]]* (หอก) ทะลุผิวหนังบริเวณอกและหลังรวม 108 ชิ้น หอกเหล่านี้จะถูกดัดเพื่อประกอบตั้งแท่นบูชา ประดับด้วยดอกไม้และขนนกยูงที่มีน้ำหนักมากและอาจสูงได้เป็นเมตร นอกจากนี้อาจพบการเดินลุยไฟและการถูกเฆี่ยนด้วยแส้เช่นกัน เชื่อกันว่าผู้เข้าร่วมการถือรับกาวฏินี้เข้าสู่สภาวะถูกสะกดจิต, ไม่รับรู้ความเจ็บปวด, ไม่มีเลือดไหล และจะไม่มีรอยแผลเกิดขึ้น

## อ้างอิง

## แหล่งข้อมูลอื่น

*tamilnadu-tourism.com
เวล (อาวุธ)

**เวล** (; Vel) เป็นหอกหรือแหลนศักดิ์สิทธิ์ที่มีความเกี่ยวข้องกันกับพระขันธกุมาร เทพเจ้าแห่งการสงครามในศาสนาฮินดู และเป็นอาวุธโบราณที่มีความสัมพันธ์กับชาวทมิฬมายาวนาน

ตามธรรมเนียมฮินดูระบุว่า พระปารวตีประทานเวลให้แก่บุตร พระขันธกุมาร ในฐานะตัวแทนพลังศักติของพระนาง เพื่อไปใช้ปราบอสูร สูรปัทมัน ในสกันทปุราณะระบุว่าพระขันธกุมารใช้หอกเวลนี้ในการปราบอสูรร้ายจนชนะ แต่อสูรตนดังกล่าวได้แปลงกายเป็นต้นมะม่วงเพื่อหลีกการถูกโจมตีอีก พระขันธกุมารเห็นเข้าก็ได้ใช้เวลนี้ตัดต้นมะม่วงนั้นขาดเป็นสองท่อน ท่อนหนึ่งกลายเป็นไก่ซึ่งต่อมาเป็นสัญลักษณ์บนธงรบของพระขันธกุมาร ส่วนอีกท่อนหนึ่งกลายเป็นนกยูง ซึ่งต่อมาเป็นวาหนะของพระขันธกุมาร

นอกจากนี้ยังมีการตีความเวลในเชิงสัญลักษณ์ว่าแทนปัญญาหรือความรู้ที่แหลมคมเหมือนปลายหอก ซึ่งทำลายความมืดมิดหรือความไม่รู้ได้

## อ้างอิง

* Vel Worship in Sri Lanka
* Vel – Meaning & Definition
อีเอฟแอลลีกทู ฤดูกาล 2021–22

**อีเอฟแอลลีกทู ฤดูกาล 2021–22** (หรือที่เรียกว่า **[[Sky Betting & Gaming|สกาย เบท]] ลีกทู** ด้วยเหตุผลด้านการสนับสนุน) เป็นฤดูกาลที่ 18 ของฟุตบอลลีกทู ภายใต้ชื่อปัจจุบันและเป็นฤดูกาลที่ 30 ภายใต้รูปแบบการแบ่งลีกปัจจุบัน.

## การเปลี่ยนแปลงทีม
### มายังลีกทู

**เลื่อนชั้นจาก [[เนชันนัลลีก ฤดูกาล 2020–21|เนชันนัลลีก]]**
*ซัตตันยูไนเต็ด
*ฮาร์ตลีพูลยูไนเต็ด

**ตกชั้นจาก [[อีเอฟแอลลีกวัน ฤดูกาล 2020–21|ลีกวัน]]**
*บริสตอลโรเวอส์
*สวินดันทาวน์
*นอร์แทมป์ตันทาวน์
*รอชเดล

### จากลีกทู
**เลื่อนชั้นสู่ [[อีเอฟแอลลีกวัน ฤดูกาล 2021–22|ลีกวัน]]**
*เชลต์นัมทาวน์
*เคมบริดจ์ยูไนเต็ด
*โบลตันวอนเดอเรอส์
*มอร์คัม

**ตกชั้นสู่ [[เนชันนัลลีก ฤดูกาล 2021–22|เนชันนัลลีก]]**
*กริมสบีทาวน์
*เซาท์เอนด์ยูไนเต็ด

## สนามและที่ตั้ง

## ทีมและชุดแข่งขัน

## ตารางคะแนน

## เพลย์ออฟ

**เลกแรก**
 

**เลกที่สอง**

*รวมผลสองนัด แมนส์ฟีลด์ทาวน์ ชนะ 3–1.*

*รวมผลสองนัด เสมอ 2-2, พอร์ตเวล ชนะลูกโทษ 6-5 .*

### รอบชิงชนะเลิศ

## ผลการแข่งขัน

## หมายเหตุ

## อ้างอิง


หมวดหมู่:ฤดูกาลอีเอฟแอลลีกทู
1
สนามกีฬานานาชาติลูซัยล์

**สนามกีฬานานาชาติลูซัยล์** (,    ) เป็นสนามฟุตบอล ในเมืองลูซัยล์ ประเทศกาตาร์ ห่างจากกรุงโดฮาไปทางเหนือประมาณ 23 กิโลเมตร เป็นสนามกีฬาที่ใหญ่ที่สุดในกาตาร์ และเป็นหนึ่งในสนามกีฬาที่จัดการแข่งขันฟุตบอลโลก 2022 ซึ่งรวมถึงนัดชิงชนะเลิศ

## การก่อสร้าง
การดำเนินงานด้านงบประมาณสำหรับจัดสร้างสนามเริ่มขึ้นในปี พ.ศ. 2557  สนามกีฬาแห่งนี้สร้างขึ้นจากการร่วมทุนระหว่าง HBK Contracting (HBK) และ China Railway Construction Corporation (CRCC)   งานโครงสร้างพื้นฐานของสนามดำเนินการโดย HBK Engineering WL L.

สนามกีฬาลูซัยล์ ออกแบบโดยบริษัทอังกฤษ Foster + Partners และ Populous  โดยได้รับการสนับสนุนจาก MANICA Architecture  สนามกีฬามีความจุ 80,000 ที่นั่ง   โดยใช้พลังงานแสงอาทิตย์ในการทำความเย็น และมีค่าคาร์บอนฟุตพริ้นท์เป็นศูนย์ 

สนามกีฬาแห่งนี้เริ่มก่อสร้างในวันที่ 11 เมษายน ค.ศ. 2017 กำหนดการเดิมจะแล้วเสร็จในปี ค.ศ. 2020 จากนั้นมีกำหนดจัดการแข่งขันกระชับมิตรจำนวนสามนัด แต่เมื่อสนามกีฬาถูกเลื่อนออกไปการแข่งขันกระชับมิตรดังกล่าวก็มิได้จัดขึ้น สนามนี้จะใช้จัดแข่งขันในฟุตบอลโลก 2022 จำนวน 10 นัด ซึ่งรวมถึงรอบชิงชนะเลิศ 

หลังการแข่งขันฟุตบอลโลก คาดว่าสนามกีฬาแห่งนี้จะได้รับการปรับปรุงใหม่ให้เป็นสนามกีฬา 40,000 ที่นั่ง ที่นั่งส่วนเกินจะถูกถอดออก และส่วนอื่น ๆ ของอาคารจะได้รับการดัดแปลงเป็นร้านค้า สิ่งอำนวยความสะดวกด้านกีฬาและการศึกษา และคลินิกสุขภาพ

## ฟุตบอลโลก 2022
สนามกีฬานานาชาติลูซัยล์ ได้จัดแข่งขันจำนวน 10 นัด ซึ่งรวมถึง รอบชิงชนะเลิศ

## อ้างอิง
ตารางการแข่งขันฟุตบอลโลก 2022 PDF 

หมวดหมู่:สนามกีฬาฟุตบอลโลก 2022
วัดม่วงงาม (จังหวัดสระบุรี)

**วัดม่วงงาม** เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลม่วงงาม อำเภอเสาไห้ จังหวัดสระบุรี

วัดม่วงงาม มีชื่ออื่นว่า **วัดม่วงขาม** หรือ **วัดม่วงลาว** ตั้งวัดเมื่อ พ.ศ. 2350 ได้รับพระราชทานวิสุงคามสีมาเมื่อวันที่ 2 ตุลาคม พ.ศ. 2532 เป็นวัดที่ก่อตั้งขึ้นโดยชาวลาวเวียงจันทน์ เนื่องจากมีกลุ่มคนที่อพยพมาจากเวียงจันทน์นำโดยพระเจ้าธรรมจินดา ได้มาตั้งถิ่นฐานที่วัดตะเฆ่ และตั้งหมู่บ้านขึ้นชื่อ *หมู่บ้านม่วงลาว* ต่อมาในสมัยของกำนันแจ้งปักษาศร ท่านได้เปลี่ยนชื่อหมู่บ้านนี้ใหม่เป็น *บ้านม่วงงาม* ได้ตั้งชื่อวัดเป็น "วัดม่วงงาม" ตามชื่อหมู่บ้าน

วัดมีประเพณีที่สำคัญคือประเพณีบุญข้าวห่อ หรือวันสารทลาว โดยถือเอาวันขึ้น 15 ค่ำ เดือน 10 ของทุกปี เป็นประเพณีของชาวเวียงจันทน์ที่อพยพมา โดยจะมีการทำข้าวห่อพกติดตัวมากินระหว่างเดินทาง ในข้าวห่อนั้นจะมีทั้งข้าวจ้าวและข้าวเหนียวส่วนกับข้าวจะเป็นของแห่ง เช่น เนื้อเค็ม ปลาเค็ม ห่อรวมกันในใบตอง เมื่อถึงเวลาพักก็จะนำข้าวห่อออกมาแลกเปลี่ยนกันทาน ผู้นำการเดินทางในครั้งนั้นได้นำข้าวห่อมาถวายพระ ในวันขึ้น 15 ค่ำ เดือน 10 ในวันนี้ชาวบ้านจะแต่งกายเป็นชุดลาวเวียงจันทน์และนำข้าวห่อมาทำบุญที่วัด โดยข้าวห่อที่นำมาถวายพระจะทำเท่ากับจำนวนคนในครอบครัว และทำเพื่ออีกหนึ่งห่อเป็นการทำบุญไปหาญาติพี่น้องที่เสียชีวิตไปแล้ว หลังจากที่พระสงฆ์ฉันอาหารเสร็จ ชาวบ้านจะแบ่งเอาอาหารที่พระฉันเสร็จแล้วกลับไปรับประทานเพื่อความเป็นสิริมงคล  และมีการนิมนต์พระจากวัดใกล้เคียงมารับบิณฑบาต

## อ้างอิง

หมวดหมู่:โบราณสถานในจังหวัดสระบุรี
ม่วงงาม
พรรคสหประชารัฐ

**พรรคสหประชารัฐ** (; ชื่อย่อ: สปร) เป็นพรรคการเมืองไทยที่จดทะเบียนก่อตั้งเป็นลำดับที่ 1/2564 เมื่อวันพุธที่ 10 มีนาคม พ.ศ. 2564 ได้มีการประชุมจัดตั้งพรรคสหประชารัฐ ที่ โรงแรมสีหราช จังหวัดอุตรดิตถ์ เมื่อวันเสาร์ที่ 5 ธันวาคม พ.ศ. 2562 มีทรรศชล พงษ์ภควัต และสมร ดีสมเลิศ เป็นหัวหน้าพรรคและเลขาธิการพรรคคนแรก โดยมีที่ทำการพรรคอยู่ที่ 198/142 หมู่บ้านโมดิวิลล่า ซอย 7 หมู่ 13 ถนนกาญจนาภิเษก ตำบลบางบัวทอง อำเภอบางบัวทอง จังหวัดนนทบุรี ซึ่งทางพรรคได้จัดตั้งสาขาของพรรคสาขาแรกที่ อำเภอจตุรพักตรพิมาน จังหวัดร้อยเอ็ด เมื่อวันเสาร์ที่ 23 ตุลาคม พ.ศ. 2564

พรรคสหประชารัฐสิ้นสภาพความเป็นพรรคการเมืองเมื่อวันศุกร์ที่ 17 มิถุนายน พ.ศ. 2565 ภายหลังจากที่ประชุมคณะกรรมการบริหารพรรคสหประชารัฐ ครั้งที่ 1/2565 ได้มีมติให้เลิกพรรค เนื่องจากไม่สามารถดำเนินการตามมาตรา 33 วรรคหนึ่ง (1) และ (2) ของพระราชบัญญัติประกอบบรัฐธรรมนูญว่าด้วยพรรคการเมือง พ.ศ. 2560 ได้

## ดูเพิ่ม
* พรรคกสิกรไทย

## อ้างอิง

หมวดหมู่:พรรคการเมืองไทยในอดีต
หมวดหมู่:พรรคการเมืองไทยที่ก่อตั้งในปี พ.ศ. 2564
หมวดหมู่:พรรคการเมืองไทยที่ยุบพรรคในปี พ.ศ. 2565
เจ้าชายโยฮันที่ 2 เจ้าผู้ครองลีชเทินชไตน์

**เจ้าชายโยฮันที่ 2** () พระนามเต็ม **โยฮัน มารีอา ฟรันทซ์ พลาซิดุส** () เป็นเจ้าผู้ครองราชรัฐลีชเทินชไตน์ ระหว่าง ค.ศ. 1858 ถึง 1929 รวมระยะเวลาครองราชย์ถึงเจ็ดสิบปี ถือเป็นพระประมุขแห่งรัฐที่ครองราชย์ยาวนานที่สุดเป็นอันดับสี่ในบรรดารัฐชาติสมัยใหม่

เจ้าชายโยฮันที่ 2 เป็นโอรสองค์โตของเจ้าชายอาล็อยส์ที่ 2 เจ้าผู้ครองลีชเทินชไตน์ กับท่านหญิงฟรันซิสคา คินสกี แห่งวชินนิทซ์และเท็ทเทา ทรงขึ้นครองราชบัลลังก์ในเวลาไม่นานหลังมีอายุสิบแปดปี ในช่วงแรกของการครองราชย์ พระมารดาทำหน้าที่ผู้สำเร็จราชการจนกระทั่งพระองค์บรรลุนิติภาวะ 

เจ้าชายโยฮันที่ 2 ทรงเปลี่ยนให้ราชรัฐลีชเทินชไตน์กลายเป็นประเทศที่ปกครองในระบอบราชาธิปไตยภายใต้รัฐธรรมนูญ โดยเป็นผู้ตรารัฐธรรมนูญลีชเทินชไตน์ฉบับแรกขึ้นเมื่อปี 1862 และต่อมาภายหลังสงครามโลกครั้งที่หนึ่ง ก็ทรงตรารัฐธรรมนูญฉบับที่สองในปี 1921 ราชรัฐลีชเทินชไตน์ในสมัยของพระองค์วางตัวเป็นกลางในสงครามโลกครั้งที่หนึ่ง นำไปสู่ความบาดหมางทางไมตรีกับจักรวรรดิออสเตรีย-ฮังการี ท้ายที่สุด ลีชเทินชไตน์ก็เข้าร่วมทำสหภาพศุลกากรกับประเทศสวิตเซอร์แลนด์ และยอมรับเงินฟรังก์สวิสเป็นเงินตราราชการในปี 1924

## อ้างอิง

หมวดหมู่:เจ้าชายลีชเทินชไตน์
เทศบาลตำบลบ้านปิน

**บ้านปิน** เป็นองค์กรปกครองส่วนท้องถิ่นประเภทเทศบาลตำบลซึ่งมีอาณาเขตครอบคลุมพื้นที่บางส่วนของหมู่ 4–5 ตำบลบ้านปิน ในอำเภอลอง จังหวัดแพร่ เดิมมีฐานะเป็นสุขาภิบาลบ้านปินที่จัดตั้งขึ้นใน พ.ศ. 2505 แล้วได้รับการจัดตั้งเป็นเทศบาลตำบลใน พ.ศ. 2542 ในปี พ.ศ. 2564 เขตเทศบาลมีประชากรทั้งหมด 2,227 คน

พื้นที่เทศบาลตำบลอยู่บริเวณทิศตะวันออกเฉียงเหนือของอำเภอลอง อยู่ห่างจากที่ว่าการอำเภอลองประมาณ 3.8 กิโลเมตร อยู่ห่างจากศาลากลางจังหวัดแพร่ประมาณ 38.4 กิโลเมตร อยู่ห่างจากกรุงเทพมหานครประมาณ 569 กิโลเมตรตามทางรถยนต์ และใช้เวลา 9 ชั่วโมง 38 นาที ถึงกรุงเทพมหานครผ่านทางสถานีรถไฟบ้านปิน มีพื้นที่รับผิดชอบทั้งหมด 1.60 ตารางกิโลเมตรหรือคิดเป็น 1,000.0 ไร่ เป็นที่ตั้งของสถานีรถไฟบ้านปิน ซึ่งอาคารสถานีรถไฟบ้านปินมีสถาปัตยกรรมแบบบาวาเรียนทิมเบอร์เฟรมเฮาส์หรือแบบโครงไม้ ซึ่งได้รับความนิยมในแคว้นบาวาเรีย ประเทศเยอรมนี ผสมกับสถาปัตยกรรมแบบไทยอย่างเรือนปั้นหยา สีของอาคารเป็นสีเหลืองส้ม สร้างขึ้นในสมัยรัชกาลที่ 6 และเปิดเดินรถครั้งแรกเมื่อวันที่ 15 มิถุนายน พ.ศ. 2457 โดยเส้นทางช่วงห้วยแม่ต้า-บ้านปิน ซึ่งมีระยะทาง 13 กิโลเมตร และเป็นส่วนหนึ่งของทางรถไฟสายเหนือ มีพระเจ้าบรมวงศ์เธอ พระองค์เจ้าบุรฉัตรไชยากร กรมพระกำแพงเพชรอัครโยธิน เป็นผู้บัญชาการ และมีนายช่างชาวเยอรมัน เอมิล ไอเซนโฮเฟอร์ เป็นผู้ควบคุมการก่อสร้าง

## อ้างอิง

## แหล่งข้อมูลอื่น

* เว็บไซต์เทศบาลตำบลบ้านปิน

บ้านปิน
หมวดหมู่:อำเภอลอง
เกาะยาวใหญ่

**เกาะยาวใหญ่** เป็นเกาะในตำบลเกาะยาวใหญ่ อำเภอเกาะยาว จังหวัดพังงา มีขนาดพื้นที่ 87.24 ตารางกิโลเมตร อยู่ในความรับผิดชอบดูแลของอุทยานแห่งชาติอ่าวพังงา

เกาะยาวใหญ่มีชุมชนตั้งถิ่นฐานอยู่ทางทิศเหนือและทิศใต้ของเกาะ ทางทิศใต้มีชุมชนชาวประมงบ้านแหลมล้านซึ่งมีอาหารทะเลสดจำหน่าย ชาวบ้านส่วนใหญ่ประกอบอาชีพทำสวนยางพารา ทำประมง และทำผ้าบาติก 

สภาพภูมิศาสตร์เป็นภูเขาทอดตัวตามแนวยาวเหนือใต้ ด้านเหนือมีท่าเรือโล๊ะจาก สภาพป่าส่วนใหญ่เป็นป่าดิบชื้นและมีป่าชายเลนอยู่รอบ ๆ เกาะ มีป่าโกงกางที่อุดมสมบูรณ์ที่บ้านย่าหมี ซึ่งได้รับรางวัล *ลูกโลกสีเขียว* จาก ปตท. มีชายหาดสลับอยู่บ้างแต่ส่วนใหญ่มีลักษณะเป็นทรายปนเลน บนเกาะยังมีโรงแรมระดับหรู

## สถานที่สำคัญ
* อ่าวคลองสน
* อ่าวตีกุด
* อ่าวหินกอง
* อ่าวทราย
* อ่าวล้าน
* แหลมหาด
* เกาะโละปาแรด
* แหลมนกออก

## อ้างอิง

## แหล่งข้อมูลอื่น

ยาวใหญ่
ยาวใหญ่
หมวดหมู่:อุทยานแห่งชาติอ่าวพังงา
หมวดหมู่:อำเภอเกาะยาว
เกาะขาม (จังหวัดตราด)

**เกาะขาม** เป็นเกาะเล็ก ๆ ที่ตั้งอยู่ใกล้ทางทิศตะวันตกเฉียงเหนือของเกาะหมากประมาณ 1 กิโลเมตร ในท้องที่เกาะหมาก อำเภอเกาะกูด จังหวัดตราด เกาะมีน้ำทะเลใสตลอดปีจนได้รับฉายาว่า "ไข่มุกมรกตแห่งทะเลตราด"

ลักษณะเด่นของเกาะขาม มีหาดทรายขาว (สันทราย) ทอดยาวออกไปในทะเลประมาณ 300 เมตร มีหมู่หินภูเขาไฟตั้งอยู่เรียงรายนักธรณีวิทยาได้สันนิษฐานว่าเมื่อหลายร้อยล้านปีก่อนบริเวณนี้ได้เคยเป็นปล่องภูเขาไฟมาก่อนแต่ในปัจจุบันได้หยุดประทุเป็นที่เรียบร้อยแล้ว เหลือแต่เพียงร่องรอยหินสีดำ ด้านตะวันออกของเกาะยังมีแนวปะการังน้ำตื้นที่ค่อนข้างสมบูรณ์

การเดินทางไปเกาะขาม มีเรือโดยสารประจำทางออกจากท่าเรือแหลมงอบ ใช้เวลาเดินทาง 3 ชั่วโมง มีฤดูกาลท่องเที่ยวอยู่ระหว่างเดือนพฤศจิกายนถึงเดือนเมษายน

## อ้างอิง

## แหล่งข้อมูลอื่น

ขาม
ขาม
เหตุกราดยิงรถรับส่งนักเรียนที่อำเภอบ้านคา พ.ศ. 2545

**เหตุกราดยิงรถรับส่งนักเรียนที่อำเภอบ้านคา พ.ศ. 2545** เมื่อวันที่ 4 มิถุนายน พ.ศ. 2545 ในช่วงเช้าทองมอญ เข็มทองได้ขับรถรับส่งนักเรียน เพื่อไปส่งที่โรงเรียนบ้านคาวิทยา ระหว่างทางพบคนร้ายจำนวนหนึ่งออกมายืนขวางถนน แต่ทองมอญเร่งความเร็วฝ่าออกไป ทำให้คนร้ายใช้อาวุธปืนกลเอ็ม 16 ยิงกราดยิงไล่หลัง ใส่รถรับส่งนักเรียนจนเป็นเหตุให้เด็กเสียชีวิต 3 ราย บาดเจ็บ 12 ราย ปัจจุบันยังไม่สามารถจับตัวคนร้ายได้

## การก่อเหตุ
ช่วงเช้าของวันที่ 4 มิถุนายน พ.ศ. 2545 ทองมอญ เข็มทองได้ขับรถรับส่งนักเรียนเพื่อนำนักเรียนไปส่งที่โรงเรียนบ้านคาวิทยา ระหว่างทางพบคนร้ายจำนวนหนึ่งออกมายืนขวางถนนด้วยความตกใจทองมอญจึงเร่งความเร็วฝ่าออกไปทำให้คนร้ายใช้อาวุธปืนเอ็ม-16 ยิงกราดยิงไล่หลังใส่รถรับส่งนักเรียน ทองมอญได้ขับรถออกมาขอความช่วยเหลือ​ ชาวบ้านได้ช่วยกันนำตัวเด็กนักเรียนที่บาดเจ็บส่งโรงพยาบาลสวนผึ้ง

## การสืบสวน
ทางตำรวจและทหารได้เข้ามาร่วมคลี่คลายคดีนี้โดยเชื่อว่าสาเหตุมาจากปัญหาระหว่างทองมอญกับคนร้ายแต่ทองมอญปฏิเสธ เมื่อวันที่ 14 กรกฎาคม ปี พ.ศ. 2545 ตำรวจตระเวนชายแดน กองร้อยที่ 137 อำเภอสวนผึ้ง ได้จับกุม จอบิ อายุ 32 ปี ชาวกะเหรี่ยง บ้านห้วยน้ำหนัก พร้อมของกลางเป็นปืนเอ็ม-16 จำนวน 2 กระบอก จากการสอบสวนให้การรับสารภาพว่าเขาอยู่ในกลุ่มคนร้ายที่ยิงนักเรียน แต่ถูกหลอกมา และซัดทอดว่ายังมีพุโค๊ะ กับพะตะอึ ร่วมอยู่ในเหตุการณ์ ต่อมาจอบิได้รับการช่วยเหลือด้านกฎหมายจากสภาทนายความ โดยเขาได้กลับคำให้การในชั้นศาลและขอต่อสู้คดี พร้อมกับเบิกความว่า ถูกจอระแบชาวกะเหรี่ยงใช้ปืนจี้บังคับให้ยอมเป็นคนร้ายมามอบตัว มิฉะนั้นจะฆ่าลูกเมีย จำต้องยอมมาเป็นคนร้าย และในระหว่างการสู้คดี มีพยานหลายคนเห็นจอบิเก็บมะเขืออยู่ที่ไร่บ้านห้วยน้ำหนักในวันเกิดเหตุ รูปร่างของจอบิก็เตี้ยกว่าที่นักเรียนที่อยู่ในเหตุการณ์เห็น นอกจากนั้นนักเรียนที่เป็นพยานฝ่ายโจทก์ ยังยืนยันว่าคนร้ายมีทั้งหมด 7 คน ไม่ใช่ 3 คน ตามที่อัยการฟ้องและยังมีรายงานเอกสารหน่วยข่าวกรองระดับสูงว่าคนร้ายที่ยิงรถนักเรียนเป็นกลุ่มของจอระแบ

## การพิจารณาคดีและคำตัดสินของศาล
วันที่ 15 สิงหาคม พ.ศ. 2549 ศาลอุทธรณ์จังหวัดราชบุรี ได้อ่านคำพิพากษาคดีของจอบิ ซึ่งตกเป็นผู้ต้องหายิงรถนักเรียนโรงเรียนบ้านคาวิทยาที่อำเภอบ้านคาเมื่อปี พ.ศ. 2545 ทำให้มีนักเรียนเสียชีวิต 3 ราย และบาดเจ็บ 11 ราย โดยระบุว่าจากการพิจารณาคดีตามพยานหลักฐานแล้ว เห็นตามคำพิพากษาของศาลชั้นต้นว่าจอบิไม่มีความผิด จึงพิพากษายืนให้ยกฟ้อง ในขณะที่ผู้ปกครองนักเรียนของนักเรียนที่เสียชีวิตในเหตุการณ์นี้ได้เดินทางมาให้กำลังใจจอบิเพราะเชื่อว่าเขาได้ตกเป็นแพะรับบาปในคดีนี้ จึงได้เข้าไปกอดและกล่าวอวยพรให้จอบิ

## อ้างอิง

หมวดหมู่:เหตุการณ์ในจังหวัดราชบุรี
หมวดหมู่:ฆาตกรรมหมู่ในประเทศไทย
หมวดหมู่:ประเทศไทยในปี พ.ศ. 2545
หมวดหมู่:คดีที่ยังมิได้รับการคลี่คลาย
หมวดหมู่:อำเภอบ้านคา
เกาะยาวน้อย

**เกาะยาวน้อย** เป็นเกาะในตำบลเกาะยาวใหญ่ อำเภอเกาะยาว จังหวัดพังงา มีเนื้อที่ 36.14 ตารางกิโลเมตร อยู่ในความรับผิดชอบดูแลของอุทยานแห่งชาติอ่าวพังงา

เกาะยาวน้อยมีลักษณะภูมิประเทศมีภูเขาทอดยาวตามแนวทิศเหนือใต้ บริเวณรอบเกาะเป็นที่ราบชายฝั่งมีหาดทราย เกาะมีชุมชนอยู่อาศัยส่วนใหญ่ประกอบอาชีพทำสวนยางพารา สวนผลไม้ ทำนาและทำประมง โดยเฉพาะการเลี้ยงกุ้งมังกรในกระชัง และยังเป็นที่ตั้งของศูนย์ราชการและอำเภอ

สถานที่สำคัญบนเกาะได้แก่ หาดป่าทรายเป็นสถานที่ขึ้นชื่อของเกาะที่สุด หาดท่าเขาตั้งอยู่ในหุบอ่าวลึกเข้ามาในแผ่นดิน บนเกาะมีต้นโพธิ์ทะเลที่ใหญ่ที่สุดในประเทศไทย ขนาด 30 คนโอบ และพื้นที่ป่าในบริเวณนี้เป็นป่าดึกดำบรรพ์ หมู่บ้านอันเป้า หาดโล๊ะหาตั้งอยู่ทางทิศเหนือสุดของเกาะ บนเกาะยังมีผืนนาข้าวซึ่งมีการทำนามานานร่วม 200 ปี มีทุ่งนาบนพื้นที่กว่า 500 ไร่ ซึ่งถือว่าเป็นเกาะเดียวในประเทศไทยที่มีการปลูกข้าวบนเกาะ

เกาะยาวน้อยมีนกหลากหลายสายพันธุ์มากกว่า 162 ชนิด โดยเฉพาะนกเงือกมีมากกว่า 200 ตัว มีทั้งนกประจำถิ่นและนกอพยพ 

## อ้างอิง

## แหล่งข้อมูลอื่น

ยาวน้อย
ยาวน้อย
หมวดหมู่:อุทยานแห่งชาติอ่าวพังงา
หมวดหมู่:อำเภอเกาะยาว
บาตูกาจะฮ์

**บาตูกาจะฮ์** () เป็นเทศบาลและศูนย์กลางการปกครองของอำเภอกินตา รัฐเประ ประเทศมาเลเซีย

คำว่า *บาตูกาจะฮ์* ในภาษามลายูแปลว่า "หินช้าง" (*บาตู* แปลว่า "หิน" ส่วน *กาจะฮ์* มาจาก *คชา* ในภาษาสันสกฤต ซึ่งแปลว่า "ช้าง") ซึ่งเข้าใจว่าหมายถึงหินที่มีหน้าตาคล้ายช้างในแม่น้ำกินตา ตำนานพื้นถิ่นเล่าว่า หินเหล่านี้ถูกตั้งขึ้นให้เป็นรูปช้างเพื่อใช้ขับไล่และทำให้ช้างป่าที่จะเข้ามากินและทำลายพืชผลจำพวกอ้อยของเกษตรกรในท้องที่ กลัวจนหนีไป

บาตูกาจะฮ์เป็นเมืองที่ขึ้นชื่อด้านการขุดดีบุกตั้งแต่ก่อนมาเลเซียได้รับเอกราช และเป็นพื้นที่ที่มีชาวจีนอพยพมาตั้งรกรากอยู่จำนวนมาก ปัจจุบันประชากรส่วนใหญ่ของบาตูกาจะฮ์ยังคงมีเชื้อสายจีน นอกจากนี้ยังมีหมู่บ้านของชาวอินเดียอพยพเช่นกัน

## อ้างอิง

หมวดหมู่:เมืองในรัฐเประ
เทวาลัยกระจกอรุฬมิกุสรีราชกาฬิยัมมัน

**เทวาลัยกระจกอรุฬมิกุสรีราชกาฬิยัมมัน** (, ) เป็นโบสถ์พราหมณ์ในโจโฮร์บะฮ์รู รัฐยะโฮร์ ประเทศมาเลเซีย ได้รับการขึ้นทะเบียนในระเบียนสถิติมาเลเซียว่าเป็นศาสนสถานกระจกแห่งแรกและแห่งเดียวของมาเลเซียเมื่อปี 2010

เทวาลัยนี้เป็นเทวาลัยที่เก่าแก่ที่สุดแห่งหนึ่งของยะโฮร์ กระทั่งในปี 1991 สรี จินนัตตัมปิ จิวจามิ () ผู้บริหารและหัวหน้าพราหมณ์ของเทวาลัยได้รับสืบทอดเทวาลัยจากบิดา เขามีโครงการสร้างและปรับปรุงเทวาลัยครั้งใหญ่โดยประดับประดาภายในด้วยกระจกทั้งหมด โดยศิวสามีระบุว่าตนได้รับแรงบันดาลใจในการปรับปรุงประดับเทวาลัยด้วยกระจกนี้จากตอนที่เดินทางไปกรุงเทพมหานครแล้วรู้สึกประทับใจกับงานประดับกระจกของวัดในกรุงเทพมหานครมาก โครงการเริ่มต้นในปี 2008 และเสร็จในเดือนตุลาคม 2009 นับจากนั้นมา เทวาลัยกลายเป็นหนึ่งในสถานที่ท่องเที่ยวสำคัญของรัฐยะโฮร์

## อ้างอิง
เขาอาปี

**เขาอาปี** (; Mount Api) เป็นภูเขาหินปูนในอุทยานแห่งชาติกูนุงมูลู รัฐซาราวัก ประเทศมาเลเซีย เขาอาปีและเขาที่ติดกัน คือ เขาเบอนารัต กับ เขาบูดา เป็นธรณีสันฐานเดียวกัน เขาอาปีเป็นที่รู้จักจากธรณีสันฐานแบบคาร์สต์หินปูน

ภายในเขายังมีถ้ำมากมาย และมีทางเชื่อมต่อถ้ำเข้าไปถึงระบบถ้ำเคลียร์วอเตอร์ โพรงอาปี เป็นโพรงถ้ำที่ใหญ่ที่สุดอันดับสองของมาเลเซีย อยู่ในเขาอาปีและค้นพบในปี 2005

บนเขาอาปีมีการค้นพบพืชพิทเชอร์แล้วอย่างน้อยแปดสายพันธุ์ ได้แก่ *[[Nepenthes campanulata]]*, *[[Nepenthes faizaliana]]*, *[[Nepenthes hurrelliana]]*, *[[Nepenthes lowii]]*, *[[Nepenthes muluensis]]*, *[[Nepenthes tentaculata]]*, *[[Nepenthes veitchii]]* และ *[[Nepenthes vogelii]]*.

## อ้างอิง

หมวดหมู่:รัฐซาราวัก
เตอลุกอินตัน

**เตอลุกอินตัน** () เป็นเมืองในอำเภอฮีลีร์เประ รัฐเประ ประเทศมาเลเซีย เป็นศูนย์กลางการปกครองและเมืองใหญ่สุดของอำเภอฮีลีร์เประ และเมืองใหญ่สุดอันดับสามของรัฐเประ ด้วยประชากรประมาณ 120,000 คน

ชื่อเดิมของเมืองคือ **เตอลุกมักอินตัน** () ตั้งตามชื่อวาณิชสตรีชาวมันไดลิง เมืองนี้เคยเป็นราชธานีที่ประทับของสุบต่านแห่งเประตั้งแต่ปี 1528 จนกระทั่งปี 1877 ที่ย้ายราชธานีไปยังกัวลากังซาร์

## อ้างอิง

หมวดหมู่:เมืองในรัฐเประ
ทวารกา

**ทวารกา** [ทะ-วา-ระ-กา] (อักษรโรมัน: Dwarka, ) เป็นนครและเทศบาลใน อำเภอเทวภูมิทวารกา รัฐคุชราต ประเทศอินเดีย นครทวารกาตั้งอยู่บนฝั่งแม่น้ำโคมตี ปากอ่าวกูตจ์ หันหน้าออกทะเลอาหรับ มีประชากร 38,873 คน (ค.ศ. 2011)

เศรษฐกิจของเมืองส่วนใหญ่ได้มาจากการท่องเที่ยว ทวารกาเป็นหนึ่งในสี่จารธม และหนึ่งในเจ็ดสัปตปุรีในอินเดีย

ตามธรรมเนียมปุราณะเชื่อว่าทวารกาเป็นราชธานีแห่งแรกของคุชราต ชื่อ "ทวารกา" แปลตรงตัวว่า "ทางเข้าออก" รวมถึงเคยปรากฏกล่าวถึงอยู่ในมหาภารตะ ตามตำนานระบุว่าพระกฤษณะประทับอยู่ที่ทวารกาหลังปราบกัมสาได้ที่มถุรา ตำนานเรื่องการเดินทางและประทับของพระกฤษณะในทวารกานี้มีอิทธิพลอย่างมากต่อวัฒนธรรมคุชราตจนถึงปัจจุบัน นอกจากนี้ยังเชื่อกันว่าพระกฤษณะได้บันดาลให้เกิดแผ่นดินขนาด 12 โยชน์ (96 ตารางกิโลเมตร) ขึ้นมาจากท้องน้ำให้กับเมืองทวารกา

## อ้างอิง

### บรรณานุกรม

* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 
* 

หมวดหมู่:เมืองในรัฐคุชราต
หมวดหมู่:พระกฤษณะ
หมวดหมู่:มหาภารตะ
หมวดหมู่:นครศักดิ์สิทธิ์
ปัณฒรปุระ

**ปัณฒรปุระ** (อักษรโรมัน: Pandharpur, อักษรเทวนาครี: पंढरपूर, ]) เป็นเมืองและแหล่งจารึกแสวงบุญบนฝั่งแม่น้ำจันทรภาค อำเภอโสลาปุระ รัฐมหาราษฏระ ประเทศอินเดีย เป็นหนึ่งในสิบเอ็ดเตหสิลของอำเภอ และเป็นเขตเลือกตั้งของรัฐ ศาสนสถานสำคัญของเมืองคือวิโฐพามนเทียรที่มีศาสนิกชนเดินทางมาสักการะจำนวนมาก

## อ้างอิง

หมวดหมู่:นครศักดิ์สิทธิ์
นาถทวารา

**นาถทวารา** (อักษรโรมัน: Nathdwara) เป็นนครในรัฐราชสถาน ประเทศอินเดีย ตั้งอยู่ในเทือกเขาอรวัลลี บนฝั่งแม่น้ำพนัส ในอำเภอราชสมันท์ ตั้งอยู่ราว 48 กิโลเมตร ทางตะวันออกเฉียวเหนือ ขาดอุทัยปุระ นาถทวาราเป็นที่รู้จักจาก พระศรีนาถจี ซึ่งเป็นสวรูปของพระกฤษณะในรูปปางเมื่อทรงพระเยาว์ ชื่อเมืองนาถทวารา แปลว่า "ทางสู่พระเจ้า" ซึ่งหมายถึงพระศรีนาถจี นาถทวาราเป็นเมืองสำคัญในไวษณวะ 

## อ้างอิง

หมวดหมู่:เมืองในรัฐราชสถาน
หมวดหมู่:นครศักดิ์สิทธิ์
ผลงานเพลงของอิดจี

อิดจี เกิร์ลกรุปหญิงของประเทศเกาหลีใต้ ออกสตูดิโออัลบั้มมาแล้ว 1 อัลบั้ม อัลบั้มบันทึกการแสดงสด 1 อัลบั้ม อีพี 6 อีพี และซิงเกิลอัลบั้ม 2 อัลบั้ม

## อัลบั้ม
### สตูดิโออัลบั้ม

### อัลบั้มรวมเพลง

## เอกซ์เทนเดดเพลย์

## ซิงเกิลอัลบั้ม

## ซิงเกิล

### ซิงเกิลประชาสัมพันธ์

## เพลงอื่นที่ติดชาร์ต

## มิวสิกวิดีโอ

## หมายเหตุ

## อ้างอิง

ผลงานเพลง
หมวดหมู่:ผลงานของศิลปินเกาหลีใต้
หมวดหมู่:ผลงานเพลงกลุ่มดนตรีเคป็อป
คุวาหาฏี

**คุวาหาฏี** (, ) หรือชื่อเดิมว่า **เคาหาฏี** () เป็นเมืองใหญ่สุดในรัฐอัสสัม และเป็นเขตมหานครใหญ่สุดในอินเดียตะวันออกเฉียงเหนือ ส่วนเมืองทิสปุระ เมืองหลวงของรัฐ อยู่ในภูมิภาคนครเซอร์กิต (circuit city region) ของคุวาหาฏี และเป็นศูนย์กลางของรัฐบาลรัฐอัสสัม คุวาหาฏีเป็นหนึ่งในเมืองที่เติบโตเร็วที่สุดแห่งหนึ่งของอินเดีย เมืองคุวาหาฏีตั้งอยู่บนฝั่งใต้ของแม่น้ำพรหมบุตร และได้รับการเรียกขานว่าเป็น "ประตูสู่อินเดียตะวันออกเฉียงเหนือ"

นครโบราณปรัคชโยติษปุระ และ ทุรชัย ซึ่งปัจจุบันอยู่ในคุวาหาฏีตอนบน เป็นอดีตราชธานีของรัฐโบราณ กามรูป ในคุวาหาฏีมีโบสถ์พราหมณ์ที่สำคัญมากมาย เช่น กามขยมนเทียร, อุครตรมนเทียร, พสิสฐมนเทียร, ดูลโควินทมนเทียร, อุมานันทมนเทียร, นวคฤหมนเทียร, สุเกรศวรมนเทียร, รุเทรศวรมนเทียร, มนิกรรเนศวรมนเทียร, อัสวักลันตมนเทียร, ทีรเฆศวรีมนเทียร, อัสวกรันตมนเทียร, ลังเกศวรมนเทียร, ภุพเนศวรีมนเทียร ซึ่งทำให้มีการขนานนามเมืองนี้ว่าเป็น "นครแห่งมนเทียร"

## อ้างอิง

หมวดหมู่:เมืองในรัฐอัสสัม
หมวดหมู่:เมืองหลวงของรัฐและดินแดนสหภาพในประเทศอินเดีย
เกาะไม้ไผ่

**เกาะไม้ไผ่** หรือ **เกาะไผ่** ตั้งอยู่ทางตอนเหนือของเกาะพีพีดอนระยะประมาณ 3 กิโลเมตร อยู่ไม่ไกลจากเกาะยูงนัก อยู่ในพื้นที่ตำบลอ่าวนาง อำเภอเมืองกระบี่ จังหวัดกระบี่ อยู่ในพื้นที่การดูแลของอุทยานแห่งชาติหาดนพรัตน์ธารา-หมู่เกาะพีพี

บริเวณทิศเหนือและทิศตะวันออกของเกาะมีหาดทรายสวยงาม น้ำทะเลใสเป็นสีเขียวมรกต และแนวปะการังซึ่งส่วนมากเป็นแนวปะการังเขากวางทอดยาวไปถึงทางทิศใต้ของเกาะ บนเกาะมีสถานที่กางเต็นท์  มีฤดูกาลท่องเที่ยวประมาณเดือนพฤศจิกายนถึงเมษายนของทุกปี

สถานที่่สำคัญบนเกาะ ได้แก่ อ่าวโละลานะ อ่าวลักษณะคล้ายรูปเกือกม้า รอบอ่าวซ้ายและขวาโอบล้อมด้วยภูเขา มีชาวหาดเป็นทรายขาวละเอียด ยาวประมาณ 500 เมตร

## อ้างอิง

## แหล่งข้อมูลอื่น

ไม้ไผ่
ไม้ไผ่
หมวดหมู่:หมู่เกาะพีพี
หมวดหมู่:อำเภอเมืองกระบี่
ศิมลา

**ศิมลา** (, ) เป็นเมืองหลวงและเมืองใหญ่สุดของรัฐหิมาจัลประเทศ ในปี 1864 รัฐบาลของบริติชราชประกาศให้ศิมลาเป็นเมืองหลวงฤดูร้อน และหลังอินเดียได้รับเอกราช ศิมลากลายมาเป็นเมืองหลวงของแคว้นปัญจาบตะวันออกและรัฐหิมาจัลประเทศในภายหลัง ปัจจุบันศิมลาเป็นศูนย์กลางการปกครอง การศึกษา เศรษฐกิจ และวัฒนธรรมของรัฐหิมาจัลประเทศ

## ศัพทมูลวิทยา
ชื่อของศิมลามาขากเทวี ศยมาลามาตา (Shyamala Mata) ปางอวตารของแม่พระกาลี กาลีบารีมนเทียร ซึ่งเป็นมนเทียรบูชาพระองค์ตั้งอยู่ที่เขาบันโตนี (Bantony Hill) ใกล้กับเดอะริดจ์

ในปี 2018 รัฐบาลรัฐหิมาจัลประเทศได้ตัดสินใจเปลี่ยนชื่อนครจากศิมลาเป็นศยมาลา อย่างไรก็ตาม หลังถูกต่อต้านจากสาธารณะอย่างหนัก แผนนี้ก็ถูกยกเลิกไป

## อ้างอิง

หมวดหมู่:เมืองในรัฐหิมาจัลประเทศ

หมวดหมู่:เมืองหลวงของรัฐและดินแดนสหภาพในประเทศอินเดีย
หมู่เกาะห้อง

**หมู่เกาะห้อง** หรือ **หมู่เกาะเหลาบิเละ** ตั้งอยู่ในเขตอุทยานแห่งชาติธารโบกขรณี จังหวัดกระบี่ หมู่เกาะประกอบด้วยเกาะเล็กเกาะน้อย ได้แก่ เกาะเหลาหรือเกาะซากา เกาะเหลาเหรียม เกาะปากกะ เกาะเหลาลาดิง โดยมีเกาะห้องเป็นเกาะทางตอนใต้ที่ใหญ่ที่สุด  มีฤดูกาลท่องเที่ยวในช่วงเดือนมกราคมถึงเมษายน เป็นช่วงปลอดมรสุม

ลักษณะเด่นของเกาะห้องคือมีอ่าวรูปทรงโค้ง 2 อ่าวที่เรียงตัวเชื่อมต่อเข้าหากันจนมองเห็นเป็นลักษณะคล้ายปีกนก ลักษณะโดยทั่วไปเป็นเขาหินปูน น้ำทะเลใส หาดทรายขาว มีแนวปะการังทั้งน้ำตื้นและน้ำลึก บนเกาะห้องมีเส้นทางเดินศึกษาธรรมชาติ ระยะทาง 400 เมตร มีที่สำหรับการกางเต็นท์ 

เกาะห้องยังมีจุดชมวิว บนความสูงกว่า 109 เมตร มีอ่าวบิเละ เป็นอ่าวที่มีหาดทรายโค้งเป็นรูปนกบิน ทรายละเอียดขาว น้ำทะเลใส มีฝูงปลาเล็ก ๆ อ่าวห้องมีผนังเป็นหน้าผาชันโดยรอบ ลักษณะคล้ายห้อง มีประตูทางเข้าเพียงทางเดียว กว้างประมาณ 10 เมตร สามารถนำเรือเข้าไปได้ พื้นเป็นทรายขาวน้ำตื้นและใส และยังเป็นที่หลบคลื่นลมของชาวประมงเมื่อมีพายุพัดผ่าน

## อ้างอิง

## แหล่งข้อมูลอื่น

ห้อง
ห้อง
หมวดหมู่:อำเภอเมืองกระบี่
อิมผาล

**อิมผาล** (; ) เป็นเมืองหลวงของรัฐมณีปุระ ประเทศอินเดีย ในอดีตเคยเป็นราชธานีของราชอาณาจักรมณีปุระซึ่งมีศูนย์กลางอยู่ที่พระราชวังกังคลา พื้นที่นครของอิมผาลกินพื้นที่อำเภออิมผาลตะวันตกและอำเภออิมผาลตะวันออก โดยประชากรและพื้นที่ส่วนใหญ่อยู่ในอิมผาลตะวันตก ในปี 2020 อิมผาลเป็นหนึ่งในนครภายใต้นโยบายสมาร์ตซิตีของกระทรวงการเคหะและกิจการเขตเมือง

## อ้างอิง

หมวดหมู่:เมืองในรัฐมณีปุระ

หมวดหมู่:เมืองหลวงของรัฐและดินแดนสหภาพในประเทศอินเดีย
พิลาสปุระ

**พิลาสปุระ** (อักษรโรมัน: Bilaspur) อาจหมายถึง

* พิลาสปุระ รัฐพิหาร
* อำเภอพิลาสปุระ ฉัตตีสครห์
** พิลาสปุระ ฉัตตีสครห์
** เขตโลกสภาพิลาสปุระ
** เขตวิธันสภาพิลาสปุระ
** สถานีรถไฟแยกพิลาสปุระ
* พิลาสปุระ รัฐหรยาณา
* อำเภอพิลาสปุระ รัฐหิมาจัลประเทศ
** พิลาสปุระ รัฐหิมาจัลประเทศ
** เขตวิธันสภาพิลาสปุระ
** รัฐมหาราชพิลาสปุระ
** รัฐพิลาสปุระ
* พิลาสปุระ รัฐโอริศา
* พิลาสปุระ อำเภอรามปุระ รัฐอุตตรประเทศ
* พิลาสปุระ อำเภอโคตมพุทธนคร รัฐอุตตรประเทษ
* พิลาสปุระ อำเภอมุซัฟฟัรนคร รัฐอุตตรประเทศ
** เขตสภาพิลาสปุระ
** สถานีรถไฟถนนพิลาสปุระ
* ท่าอากาศยานพิลาสปุระ ในหมู่บ้านจักรภัตต์ ฉัตตีสครห์
* มหาวิทยาลัยพิลาสปุระ ฉัตตีสครห์
* พิลาสปุระ หมู่บ้านสมมติในรัฐพิหาร จากภาพยนตร์ *[[Mrityudand|มฤตยุทันท์]]*

## ดูเพิ่ม
* ภาษาพิลาสปุระ
โอเรเลียง ชัวเมนี

**โอเรเลียง จานี ชัวเมนี** (; เกิด 27 มกราคม ค.ศ. 2000) เป็นนักฟุตบอลชาวฝรั่งเศส ปัจจุบันเล่นในตำแหน่งกองกลางให้แก่เรอัลมาดริด สโมสรในลาลิกา และทีมชาติฝรั่งเศส

## ชีวิตช่วงแรก
ชัวเมนีเกิดในรูอ็อง จังหวัดแซน-มารีตีม แต่มาเติบโตในบอร์โด จังหวัดฌีรงด์

## สถิติอาชีพ
### สโมสร

### ทีมชาติ

:*ณ วันที่ 11 มิถุนายน ค.ศ. 2022*
:*คะแนนของฝรั่งเศสจะอยู่ขึ้นต้นก่อน สดมภ์ "คะแนน" จะระบุคะแนนหลังจากชัวเมนีทำประตูได้*

## เกียรติประวัติ
**ฝรั่งเศส**
* ยูฟ่าเนชันส์ลีก: 2020–21
## อ้างอิง

## แหล่งข้อมูลอื่น

*โพรไฟล์ ที่เว็บไซต์สโมสรฟุตบอลอาแอ็ส โมนาโก

หมวดหมู่:บุคคลที่เกิดในปี พ.ศ. 2543
หมวดหมู่:บุคคลที่ยังมีชีวิตอยู่
หมวดหมู่:บุคคลจากรูอ็อง
หมวดหมู่:นักฟุตบอลทีมชาติฝรั่งเศส
หมวดหมู่:กองกลางฟุตบอล
หมวดหมู่:ผู้เล่นสโมสรฟุตบอลฌีรงแด็งเดอบอร์โด
หมวดหมู่:ผู้เล่นอาแอ็ส มอนาโก
หมวดหมู่:ผู้เล่นสโมสรฟุตบอลเรอัลมาดริด
หมวดหมู่:ผู้เล่นในลีกเอิง
หมวดหมู่:ผู้เล่นในลาลิกา
หมวดหมู่:นักฟุตบอลเยาวชนทีมชาติฝรั่งเศส
หมวดหมู่:นักฟุตบอลทีมชาติฝรั่งเศส
หมวดหมู่:ผู้เล่นในฟุตบอลโลก 2022
หมวดหมู่:ผู้เล่นในฟุตบอลชิงแชมป์แห่งชาติยุโรป 2024
หมวดหมู่:ผู้เล่นในชุดชนะเลิศยูฟ่าเนชันส์ลีก
หมวดหมู่:ชาวฝรั่งเศสเชื้อสายแคเมอรูน
หมวดหมู่:บุคคลที่ได้รับสัญชาติฝรั่งเศส
สนมาหี

**สนมาหี** [สะนะมาหี] (; Sanamahism) หรือ **ลัทธิเมเต** (; Meiteism) หรือ **ลัทธิเลนิงโต** (; Lainingthouism) เป็นศาสนาพื้นถิ่นของชาวเมเตในมณีปุระ มีลักษณะเป็นศาสนาพหุเทวนิยม ชื่อสนมาหีตั้งตามเลนิงโตสนมาหี ซึ่งเป็นเทพเจ้าองค์สำคัญ สนมาหีเป็นบุตรคนโตของเทพเจ้าสูงสุด ไยบีเรล ซีดาบา (Yaibirel Sidaba หรือ Saalailel Sidaba) และเทพีสูงสุด เลมาเรล ซีดาบี (Leimarel Sidabi) โดยธรรมเนียมแล้ว ทุก ๆ บ้านของชาวเมเตบูชาสนมาหีและเลมาเรล ซีดาบี ไม่ว่าจะนับถือศาสนาอะไรก็ตาม คำว่าสนมาหีแปลว่า *ทองคำเหลว* ลัทธิสนมาหีไม่มีสังฆราช แต่มีองค์การผู้ดูแลสูงสุด คือ มารูโลยชาง (Maru Loishang หรือ Pandit Loishang) ซึ่งดูแลกิจกรรมทางศาสนาและกิจการของนักบวชของสนมาหี รวมถึงเป็นผู้ตัดสินหากมีข้อพิพาทในทางศาสนา ภายใต้มารูโลยชาง ประกอบด้วยสามส่วนคือ อาไมบาโลยชาง (Amaiba Loishang), เปนาอาเชบาโลยชาง (Pena Asheiba Loishang) และ อาไมบีโลยชาง (Amaibi Loishang) ซึ่งมีอยู่ตั้งแต่รัชสมัยของกษัตริย์เนาติงโฆงแห่งมณีปุระ ใน ค.ศ. 662

## อ้างอิง

### บรรณานุกรม

* 
* 
* 
* 
* 
*
* 
* 

## แหล่งข้อมูลอื่น

หมวดหมู่:ธรรมชาติกับศาสนา
Aphanius

***Aphanius*** เป็นสกุลหนึ่งของปลาพัพ ปลาในสกุล *Aphanius* มีถิ่นกำเนิดในแอฟริกาเหนือ, เอเชียตะวันตกเฉียงใต้ (จนถึงตะวันตกของอินเดีย), และยุโรปใต้ แตกต่างจากปลาอื่นในวงศ์ Cyprinodontidae ซึ่งมีถิ่นกำเนิดในทวีปอเมริกา หลายสปีชีส์ในสกุลนี้มีการกระจายตัวที่น้อยมากและถูกคุกคามอย่างหนัก

## ซากดึกดำบรรพ์
ซากดึกดำบรรพ์ของ *Aphanius* พบได้ในชั้นสมัยไพลสโตซีนของอิตาลี (ช่วงอายุ: ตั้งแต่ 11.608 ถึง 5.332 ล้านปีก่อน)
right|thumb|240x240px| ซากดึกดำบรรพ์ของ ''Aphanius crassicaudus''

## สปีชีส์
สกุลนี้มีสปีชีส์เท่าที่ทราบ 39 สปีชีส์ ได้แก่

* *[[Aphanius almiriensis]]* Kottelat, Barbieri & Stoumboudi, 2007
* *[[Aphanius anatoliae]]* Leidenfrost, 1912 (Lake Tuz toothcarp)
* *[[Aphanius apodus]]* Gervais, 1853
* *[[Aphanius arakensis]]* Teimori, Esmaeili, Gholami, Zarei & Reichenbacher (de), 2012 
* *[[Aphanius asquamatus]]* Sözer, 1942 (scaleless killifish)
* *[[Aphanius baeticus]]* Doadrio, Carmona & Fernández-Delgado, 2002
* †*[[Aphanius crassicaudus]]*  Agassiz 1839
* *[[Aphanius danfordii]]* Boulenger, 1890 (Sultan Sazlığı toothcarp)
* *[[Aphanius darabensis]]* Esmaeili, Teimori, Gholami & Reichenbacher 2014 
* *[[Aphanius dispar]]* Rüppell, 1829
** *[[Aphanius dispar dispar|A. d. dispar]]* Rüppell, 1829 (Arabian toothcarp)
** *[[Aphanius dispar richardsoni|A. d. richardsoni]]* Boulenger, 1907 (Dead Sea toothcarp)
* *[[Aphanius farsicus]]* Teimori, Esmaeili & Reichenbacher, 2011 (Farsi toothcarp)
* *[[Aphanius fasciatus]]* Valenciennes, 1821 (Mediterranean killifish)
* *[[Aphanius fontinalis]]* Akşiray, 1948 
* *[[Aphanius furcatus]]* Teimori, Esmaeili, Erpenbeck & Reichenbacher, 2014 
* *[[Aphanius ginaonis]]* Holly, 1929
* *[[Aphanius iberus]]* (Valenciennes, 1846) (Spanish toothcarp)
* *[[Aphanius iconii]]* Akşiray, 1948 
* *[[Aphanius isfahanensis]]* Hrbek, Keivany & Coad, 2006
* *[[Aphanius kavirensis]]* Esmaeili, Teimori, Gholami & Reichenbacher, 2014 
* *[[Aphanius maeandricus]]* Akşiray, 1948 
* *[[Aphanius marassantensis]]* Pfleiderer, Geiger & Herder, 2014 (Kızılırmak toothcarp) 
* *[[Aphanius mento]]* Heckel, 1843 (iridescent toothcarp)
* *[[Aphanius meridionalis]]* Akşiray, 1948 
* *[[Aphanius mesopotamicus]]* Coad, 2009 (Mesopotamian toothcarp) 
* *[[Aphanius pluristriatus]]* J. T. Jenkins, 1910
* *[[Aphanius punctatus]]* Heckel, 1847
* *[[Aphanius saldae]]* Akşiray, 1955 
* *[[Aphanius saourensis]]* Blanco, Hrbek & Doadrio, 2006 (Sahara aphanius)
* *[[Aphanius shirini]]* Gholami, Esmaeili, Erpenbeck & Reichenbacher, 2014 
* *[[Aphanius sirhani]]* Villwock, Scholl & Krupp, 1983 (Azraq toothcarp)
* *[[Aphanius sophiae]]* Heckel, 1847
* †*[[Aphanius splendens]]* Kosswig & Sözer, 1945 (Gölçük toothcarp)
* *[[Aphanius stiassnyae]]* Getahun & Lazara, 2001 (Lake Afdera killifish)
* *[[Aphanius sureyanus]]* W. Neu, 1937 (Burdur toothcarp)
* *[[Aphanius transgrediens]]* Ermin, 1946 (Acıgöl toothcarp)
* *[[Aphanius villwocki]]* Hrbek & Wildekamp, 2003 (Sakarya toothcarp)
* *[[Aphanius vladykovi]]* Coad, 1988

## อ้างอิง

หมวดหมู่:สกุลปลาน้ำจืด
หมวดหมู่:Cyprinodontidae
หมวดหมู่:Aphanius
ปลาหัวตะกั่วซาคาร์ยา

**ปลาหัวตะกั่วซาคาร์ยา** (*Aphanius villwocki*) เป็นสปีชีส์ของปลาน้ำจืดในวงศ์ Cyprinodontidae เป็นปลาเฉพาะถิ่นของลุ่มแม่น้ำซาร์คายาตอนบนในประเทศตุรกี ปลาชนิดนี้ถูกคุกคามจากการใช้น้ำ การสร้างเขื่อน และปริมาณน้ำฝนที่ลดลงอันเนื่องมาจากการเปลี่ยนแปลงภูมิอากาศ คำระบุชนิดตั้งเป็นเกียรติแก่ Wolfgang Villwock นักสัตววิทยาชาวเยอรมันจากมหาวิทยาลัยฮัมบูร์ก

## อ้างอิง

หมวดหมู่:Aphanius
หมวดหมู่:สัตวชาติเฉพาะถิ่นของตุรกี
Coregonus gutturosus

***Coregonus gutturosus*** หรือ **ปลาไวท์ฟิชทะเลสาบคอนสตันซ์** เป็นปลาไวท์ฟิชสปีชีส์ที่สูญพันธุ์แล้วในวงศ์ Salmonidae อาศัยในบริเวณน้ำลึกของทะเลสาบคอนสตันซ์ในเทือกเขาแอลป์

## การสูญพันธุ์
*Coregonus gutturosus* เป็นปลาไวท์ฟิชน้ำลึกที่ยาวได้ถึง 29 ซม. *Coregonus gutturosus* เป็นปลาที่อ่อนไหวต่อการเปลี่ยนแปลงสภาพแวดล้อมอย่างยิ่ง และเชื่อกันว่าปรากฏการณ์ยูโทรฟิเคชันในทะเลสาบคอนสตันซ์ ซึ่งเข้าสู่ระดับสูงสุดเมื่อ ค.ศ. 1979 ส่งผลกระทบต่อพัฒนาการของไข่ปลาชนิดนี้อย่างกลับคืนไม่ได้

การสำรวจที่มีขึ้นเมื่อต้นศตวรรษที่ 21 ไม่สามารถหาหลักฐานว่ามีปลาไวท์ฟิชทะเลสาบคอนสตันซ์ที่รอดชีวิต

## อ้างอิง

หมวดหมู่:ทะเลสาบโบเดิน
หมวดหมู่:Coregonus
หมวดหมู่:สัตว์ที่สูญพันธุ์แล้วในยุโรป
หมวดหมู่:ปลาน้ำเย็น
หมวดหมู่:ปลาน้ำจืดในยุโรป
Blutaparon rigidum

***Blutaparon rigidum*** หรือ **บานไม่รู้โรยกาลาปาโกส** เป็นสปีชีส์ที่สูญพันธุ์แล้วของพืชในวงศ์ Amaranthaceae และเป็นพืชเฉพาะถิ่นของหมู่เกาะกาลาปาโกสในเอกวาดอร์

## อ้างอิง

หมวดหมู่:Amaranthaceae
หมวดหมู่:พฤษชาติเฉพาะถิ่นของเอกวาดอร์
หมวดหมู่:พืชที่สูญพันธุ์แล้ว
ชพัลปุระ

**ชพัลปุระ** (อักษรโรมัน: Jabalpur หรือเดิม *Jubbulpore*) เป็นนครตั้งอยู่ริมฝั่งแม่น้ำนรรมทา ในรัฐมัธยประเทศ จากสำมะโน ค.ศ. 2011 ชพัลปุระเป็นเขตเมืองที่ใหญ่ที่สุดอันดับสามของรัฐ และเป็นอันดับที่ 38 ของประเทศ ชพัลปุระเป็นศูนย์กลางสำคัญของมัธยประเทศด้านการปกครอง อุตสาหกรรม และธุรกิจ รวมถึงเป็นเมืองหลวงฝั่งยุติธรรม (Judicial Capital) ของรัฐ เนื่องจากเป็นที่ตั้งของศาลสูงมัธยประเทศ เชื่อกันว่ากีฬาหรือเกมสนุกเกอร์มีที่มาจากชพัลปุระ ชพัลปุระเป็นศูนย์กลางการปกครองของอำเภอชพัลปุระ

## อ้างอิง

หมวดหมู่:เมืองในรัฐมัธยประเทศ
หมวดหมู่:เมืองหลวงของรัฐและดินแดนสหภาพในประเทศอินเดีย
มาตรา 153 ของรัฐธรรมนูญมาเลเซีย

[thumb|แผนภาพแสดงเนื้อหาของมาตรา 153 ว่าด้วยสถานะพิเศษของกลุ่ม[ภูมิบุตร]]

**มาตรา 153** () ในรัฐธรรมนูญมาเลเซีย มอบอำนาจแก่ยังดีเปอร์ตวนอากงต้องทรงมีภาระรับผิดชอบในการ "พิทักษ์รักษาสถานะอันพิเศษของ 'ชาวมลายู' และคนพื้นเมืองของรัฐซาบะฮ์และซาราวัก และซึ่งผลประโยชน์อันชอบธรรมของชุมชนอื่น" รวมถึงระบุวิธีเฉพาะในการปฏิบัติ เช่น โควตาพิเศษในการเข้าเป็นข้าราชการ, ทุนการศึกษาพิเศษของรัฐ เป็นต้น

มาตรา 153 เป็นหนึ่งในกฎหมายที่เป็นที่ถกเถียงมากที่สุดในรัฐธรรมนูญมาเลเซีย เนื่องจากทำให้เกิดการแบ่งแยกทางเชื้อชาติในชาวมาเลเซียที่มีพื้นหลังทางชาติพันธุ์แตกต่างกัน และนำไปซึ่งนโยบายที่เลือกปฏิบัติโดยมีชาติพันธุ์เป็นศูนย์กลางที่จะเอื้อประโยชน์ให้คนกลุ่มภูมิบุตรซึ่งเป็นชนส่วนมากของประชากร ผู้วิจารณ์กฎหมายมาตรานี้ยังระบุอีกว่า กฎหมายนี้จะนำไปสู่การเลือกปฏิบัติที่ขัดแย้งต่อทั้งระบบที่คัดเลือกคนจากความสามารถและความเสมอภาคของมนุษย์ นอกจากนี้ ตามหลักการแล้ว การพูดคุยเพื่อเสนอการยกเลิกกฎหมายมาตรา 153 เป็นการกระทำที่ขัดต่อกฎหมาย รวมถึงในรัฐสภาด้วย กระนั้น มาตรานี้ร่างขึ้นมาเพื่อเป็นแนวทางชั่วคราวในรัฐธรรมนูญเท่านั้น ถึงแม้จะมีการห้ามพูดคุยถึงการยกเลิกกฎหมายนี้ แต่ประเด็นต่าง ๆ ก็ถูกหยิบยกมาถกเถียงอย่างหนัก ทั้งในที่ละบและในที่สาธารณะในบรรดาชาวมาเลเซีย นักการเมืองที่คัดค้านหรือสนับสนุนมาตรานี้อย่างเปิดเผยจะถูกมองว่ามีอคติทางเชื้อชาติและมีส่วนร่วมในการกีดกันทางสังคม

## อ้างอิง
รายชื่อศิลปินที่มีผู้ติดตามมากที่สุดในสปอติฟาย

เว็บไซต์สตรีมมิ่งเพลง สปอติฟาย แสดงข้อมูลสำหรับสถิติสองประเภทในโปรไฟล์ของศิลปินที่ใช้แพลตฟอร์ม: "ผู้ฟัง" และ "ผู้ติดตาม" ผู้ใช้สามารถระบุความต้องการของพวกเขาสำหรับนักดนตรีหรือนักแสดงโดย "ติดตาม" พวกเขา การกระทำบางอย่างได้รับ "ผู้ติดตาม" จำนวนมากบนแพลตฟอร์ม การกระทำเหล่านี้มีการระบุไว้ด้านล่าง

เอ็ด ชีแรน เป็นศิลปินที่มีผู้ติดตามมากที่สุดบน สปอติฟาย โดยมีผู้ติดตามมากกว่า 98 ล้านคน เขาเป็นศิลปินคนแรกที่มีผู้ติดตามถึง 50 ล้านคนบนแพลตฟอร์ม ศิลปินหญิงที่มีผู้ติดตามมากที่สุดคือ อารีอานา กรานเด ซึ่งมีผู้ติดตามมากกว่า 80 ล้านคน—เธอกลายเป็นนักแสดงหญิงที่มีผู้ติดตามมากที่สุดบนแพลตฟอร์มในเดือนธันวาคม 2020 เมื่อเธอมีผู้ติดตามมากกว่า 54 ล้านคน วงที่มีผู้ติดตามมากที่สุดและไม่ใช่คนอังกฤษคือ บีทีเอส มีผู้ติดตามมากกว่า 50 ล้านคน

[thumb|[เอ็ด ชีแรน เป็นศิลปินที่มีคนติดตามมากที่สุดใน สปอติฟาย]]

## ดูเพิ่ม
* รายชื่อศิลปินที่มียอดผู้ฟังมากที่สุดในสปอทิฟาย
* สปอติฟาย

## อ้างอิง

หมวดหมู่:รายชื่อที่เกี่ยวข้องกับศตวรรษที่ 21
หมวดหมู่:รายการที่สุดที่เกี่ยวข้องกับอินเทอร์เน็ต
หมวดหมู่:รายชื่อนักดนตรี
ตำบลโบสถ์

**โบสถ์** เป็นตำบลหนึ่งในอำเภอพิมาย จังหวัดนครราชสีมา พื้นที่ทั้งหมดอยู่ในความรับผิดชอบของ **องค์การบริหารส่วนตำบลโบสถ์** ตั้งอยู่ห่างจากอำเภอพิมาย ระยะทาง 22 กิโลเมตร

## อาณาเขต
* **ทิศเหนือ** ติดต่อกับ อำเภอชุมพวง
* **ทิศใต้** ติดต่อกับ อำเภอห้วยแถลง
* **ทิศตะวันออก** ติดต่อกับ บ้านกล้วย ตำบลดงใหญ่  อำเภอพิมาย และ อำเภอชุมพวง
* **ทิศตะวันตก** ติดต่อกับ ตำบลรังกาใหญ่ (อำเภอพิมาย)

## หมู่บ้าน
ตำบลโบสถ์ มีทั้งหมด 27 หมู่บ้าน ดังนี้

* หมู่ที่ 1 ตะบอง
* หมู่ที่ 2 ลุงตามัน
* หมู่ที่ 3 ตะบอง
* หมู่ที่ 4 หนองปรือ
* หมู่ที่ 5 โนนไม้แดง
* หมู่ที่ 6 หนองจิก	
* หมู่ที่ 7 หนองขาม
* หมู่ที่ 8 ตะคร้อ
* หมู่ที่ 9 หนองจิก
* หมู่ที่ 10 หนองจิก
* หมู่ที่ 11 หนองไผ่
* หมู่ที่ 12 โคกขาม
* หมู่ที่ 13 หนองฟาน
* หมู่ที่ 14 หนองเสว
* หมู่ที่ 15 หนองบึง
* หมู่ที่ 16 หนองกรวด
* หมู่ที่ 17 หนองบอน
* หมู่ที่ 18 หัวทำนบ
* หมู่ที่ 19 ตะเคียนงาม
* หมู่ที่ 20 ดอนตำแย
* หมู่ที่ 21 หนองสระบึง
* หมู่ที่ 22 หนองสาน
* หมู่ที่ 23 โนนสวรรค์
* หมู่ที่ 24 ศรีเจริญชัย
* หมู่ที่ 25 หนองบัว
* หมู่ที่ 26 โนนทะยอม
* หมู่ที่ 27 หนองฟานสะเดา

## สถานที่สำคัญ
: **การศึกษา**
* ศูนย์พัฒนาเด็กเล็ก
** ศูนย์พัฒนาเด็กเล็กบ้านโคกขาม
** ศูนย์พัฒนาเด็กเล็กบ้านโนนไม้แดง
** ศูนย์พัฒนาเด็กเล็กบ้านหนองจิก
** ศูนย์พัฒนาเด็กเล็กบ้านหนองปรือ
** ศูนย์พัฒนาเด็กเล็กบ้านตะบอง
** ศูนย์พัฒนาเด็กเล็กบ้านหนองขาม
** ศูนย์พัฒนาเด็กเล็กบ้านตะคร้อ
* โรงเรียน 5 แห่ง
** โรงเรียนชุมชนบ้านหนองจิก
** โรงเรียนบ้านหนองปรือ (รัฐราษฎรพัฒนา) 	
** โรงเรียนบ้านตะบอง(เจริญราษฎร์อุทิศ)
** โรงเรียนบ้านโคกขาม(นาคพัฒนา)
** โรงเรียนบ้านหนองขาม
** โรงเรียนบ้านตะคร้อ
** โรงเรียนบ้านลุงตามัน

: **การสาธารณสุข**
* โรงพยาบาลส่งเสริมสุขภาพตำบล 2 แห่ง

: **การศาสนา**
* วัด/สำนักสงฆ์
** วัดโคกขาม
** วัดตะคร้อ
** วัดตะบอง
** วัดโนนไม้แดง
** วัดบรมถาวร
** วัดบ้านลุงตามัน
** วัดหนองกรวด
** วัดหนองจิก
** วัดหนองบึง
** วัดหนองปรือ
** วัดใหม่ประชาราม

## อ้างอิง

โบสถ์
โบสถ์
มาฬิศร์ เชยโสภณ

**มาฬิศร์ เชยโสภณ** เป็นนักแสดงชายชาวไทยโด่งดังจากการรับบทเป็นพระเอกใน ละครจักร ๆ วงศ์ ๆ หลายเรื่อง ปัจจุบันเป็นนักแสดงอิสระ

## ประวัติและการเข้าสู่วงการ
มาฬิศร์ เชยโสภณ มีชื่อเล่นว่า หนึ่ง มีศักดิ์เป็นหลานลุงของ ชาญ เชยโสภณ หรือทม วิศวชาติ อดีตพระเอกภาพยนตร์ชื่อดัง เขาเข้าสู่วงการจากการแสดงเป็นพระเอกในภาพยนตร์ชุดบ้านผีปอบ ในเรื่องบ้านผีปอบ 8 เมื่อปี พ.ศ. 2535 จากนั้นจึงได้แสดงเป็นพระเอกอีกครั้งในภาคต่ออย่าง บ้านผีปอบ 9 เมื่อปี พ.ศ. 2536 ในปีเดียวกัน เขาก็ได้ก้าวเข้าสู่วงการละครโทรทัศน์โดยแสดงให้กับทาง ช่อง 7 ถึง 2 เรื่องคือ หมูแดง รับบทเป็น โยธิน และ ศีรษะมาร รับบทเป็น ชัยชิต ภักดีภมร

ต่อมาในปี พ.ศ. 2538 เขาได้แสดงละครให้กับทาง ช่อง 7 ถึง 3 เรื่องคือ มโหสถชาดก มหาบัณฑิตแห่งมิถิลานคร โดยรับบทเป็น มโหสถ นับเป็นการแสดงละครจักร ๆ วงศ์ ๆ เรื่องแรกและเป็นละครเรื่องแรกที่เขาได้รับบทพระเอก, คือหัตถาครองพิภพ รับบทเป็น ศีล และสายโลหิต รับบทเป็น หลวงเสนาสุรภาค หรือ พ่อเดือน หลังจากนั้นจึงมีผลงานละครซึ่งทั้งหมดออกอากาศทาง ช่อง 7 ทั้งละครสมัยใหม่และละครจักร ๆ วงศ์ ๆ กระทั่งวันที่ 21 มิถุนายน พ.ศ. 2548 มาฬิศร์ถูกจับในข้อหาเสพยาอีโดยให้เหตุผลว่าเครียดที่ไม่มีงาน ก่อนที่จะหายไปจากวงการโดยละครเรื่องสุดท้ายคือละครพื้นบ้านเรื่องสังข์ทอง เมื่อปี พ.ศ. 2550 โดยรับบทเป็น ท้าวยศวิมล

มาฬิศร์กลับเข้าสู่วงการในปี พ.ศ. 2556 ด้วยละครพื้นบ้านเรื่อง จันทร์สุริยคาธ โดยรับบทเป็น ท้าวพรหมจักร และมีผลงานเรื่อยมาจนถึงปัจจุบัน กระทั่ง ปี พ.ศ. 2565 มาฬิศร์ ได้โพสต์ภาพลงไอจีส่วนตัวพร้อมกับบอกว่าตัวเองเป็น โรคหยุดหายใจขณะหลับจากการอุดกั้น แต่ตอนนี้ปลอดภัยดี

## ผลงาน
### ละครโทรทัศน์

### ละครสั้น
* ละครสั้นปากกาทอง ตอน น้ำตาของแม่
* ละครสั้นปากกาทอง ตอน กลิ่นฟาง
* ชมรมขนหัวลุก ตอน คำสาปปีศาจ
* ชมรมขนหัวลุก ตอน ลิฟท์สยอง
* ฟ้ามีตา ตอน ลูกเราน่ารักที่สุดเลย
* ฟ้ามีตา ตอน โลกสีดำ

### มิวสิควีดีโอ
* เพลง ไม่มีเวลาไปหาเมียน้อย - ยอดรัก สลักใจ
* เพลง เด็กมันยั่ว - ยอดรัก สลักใจ
* เพลง ธาราระทม - ชรัมภ์ เทพชัย
* เพลง รอพี่ที่ บ.ข.ส - จินตหรา พูนลาภ (2540)
* เพลง หนึ่งใจสองรัก - ชรัมภ์ เทพชัย
* เพลง ทะเลระทม - ดาวใจ ไพจิตร

### ภาพยนตร์
*2535 บุญเพิ่มพลเมืองดี
*2535 บ้านผีปอบ 8
*2536 บ้านผีปอบ 9
* 256.. หนังหน้าครู

## อ้างอิง

หมวดหมู่:นักแสดงชายชาวไทย
หมวดหมู่:นักแสดงชาวไทย
หมวดหมู่:นักแสดงละครโทรทัศน์ชายชาวไทย
หมวดหมู่:นักแสดงภาพยนตร์ชายชาวไทย
หมวดหมู่:บุคคลจากคณะศิลปกรรมศาสตร์ มหาวิทยาลัยธรรมศาสตร์
ตำบลกระเบื้องใหญ่

**กระเบื้องใหญ่** เป็นตำบลหนึ่งในอำเภอพิมาย จังหวัดนครราชสีมา พื้นที่ทั้งหมดอยู่ในความรับผิดชอบของ **องค์การบริหารส่วนตำบลกระเบื้องใหญ่** ตั้งอยู่ห่างจากอำเภอพิมาย ระยะทาง 5.5 กิโลเมตร

## อาณาเขต
* **ทิศเหนือ** ติดต่อกับ ตำบลตาจั่น และตำบลเทพาลัย (อำเภอคง)
* **ทิศใต้** ติดต่อกับ ตำบลสัมฤทธิ์ (อำเภอพิมาย)
* **ทิศตะวันออก** ติดต่อกับ ตำบลชีวาน  และตำบลในเมือง (อำเภอพิมาย)
* **ทิศตะวันตก** ติดต่อกับ ตำบลสัมฤทธิ์ (อำเภอพิมาย) และตำบลธารปราสาท (อำเภอโนนสูง)

## หมู่บ้าน
ตำบลกระเบื้องใหญ่ มีทั้งหมด 11 หมู่บ้าน ดังนี้

* หมู่ที่ 1 เตย
* หมู่ที่ 2 กระเบื้องน้อย
* หมู่ที่ 3 ตำแย
* หมู่ที่ 4 กระเบื้องใหญ่
* หมู่ที่ 5 ไผ่
* หมู่ที่ 6 โนนกระสังข์
* หมู่ที่ 7 ท่ามะเขือ
* หมู่ที่ 8 วัด
* หมู่ที่ 9 โนนทอง
* หมู่ที่ 10 จบก
* หมู่ที่ 11 โนนเสว

## สถานที่สำคัญ
: **การศึกษา**
* โรงเรียน
** โรงเรียนบ้านกระเบื้องใหญ่
** โรงเรียนบ้านเตยประชาบำรุง

: **การสาธารณสุข**
* โรงพยาบาลส่งเสริมสุขภาพตำบล บ้านเตย

: **การศาสนา**
* วัด/สำนักสงฆ์
** วัดกระเบื้องน้อย
** วัดกระเบื้องใหญ่
** วัดตำแย
** วัดโนนเสว
** วัดบ้านเตย
** วัดใหม่พัฒนา

## อ้างอิง

กระเบื้องใหญ่
กระเบื้องใหญ่
ตำบลท่าหลวง (อำเภอพิมาย)

**ท่าหลวง** เป็นตำบลหนึ่งในอำเภอพิมาย จังหวัดนครราชสีมา พื้นที่ทั้งหมดอยู่ในความรับผิดชอบของ **องค์การบริหารส่วนตำบลท่าหลวง** ตั้งอยู่ห่างจากอำเภอพิมาย ระยะทาง 6 กิโลเมตร

## อาณาเขต
* **ทิศเหนือ** ติดต่อกับ ตำบลชีวาน (อำเภอพิมาย)
* **ทิศใต้** ติดต่อกับ ตำบลโบสถ์ และตำบลรังกาใหญ่ (อำเภอพิมาย)
* **ทิศตะวันออก** ติดต่อกับ ตำบลดงใหญ่ (อำเภอพิมาย)
* **ทิศตะวันตก** ติดต่อกับ ตำบลในเมือง (อำเภอพิมาย)

## หมู่บ้าน
ตำบลท่าหลวง มีทั้งหมด 12 หมู่บ้าน ดังนี้

* หมู่ที่ 1 ท่าหลวง
* หมู่ที่ 2 ท่าหลวง
* หมู่ที่ 3 หนองบัว
* หมู่ที่ 4 โนนม่วง
* หมู่ที่ 5 จารย์ตำรา
* หมู่ที่ 6 สนุ่น
* หมู่ที่ 7 ตะคร้อ
* หมู่ที่ 8 ขามกลาง
* หมู่ที่ 9 ป่ายาง
* หมู่ที่ 10 งิ้วพัฒนา
* หมู่ที่ 11 ท่าหลวง
* หมู่ที่ 12 สระงาม

## สถานที่สำคัญ
: **การศึกษา**
* โรงเรียน
** โรงเรียนจารย์ตำรา
** โรงเรียนบ้านถนน
** โรงเรียนบ้านท่าหลวง
** โรงเรียนบ้านโนนม่วง

: **การสาธารณสุข**
* โรงพยาบาลส่งเสริมสุขภาพตำบล
** โรงพยาบาลส่งเสริมสุขภาพตำบล ท่าหลวง
** โรงพยาบาลส่งเสริมสุขภาพตำบล จารย์ตำรา

: **การศาสนา**
* วัด/สำนักสงฆ์
** วัดจารย์ตำรา
** วัดดงใหญ่
** วัดท่าหลวง
** วัดป่าท่าหลวง
** วัดโนนม่วง
** วัดศาลา
** วัดสนุ่นงิ้ว

## อ้างอิง

ท่าหลวง
ท่าหลวง
ตำบลชีวาน

**ชีวาน** เป็นตำบลหนึ่งในอำเภอพิมาย จังหวัดนครราชสีมา พื้นที่ทั้งหมดอยู่ในความรับผิดชอบของ **องค์การบริหารส่วนตำบลชีวาน** ตั้งอยู่ห่างจากอำเภอพิมาย ระยะทาง 19 กิโลเมตร

## อาณาเขต
* **ทิศเหนือ** ติดต่อกับ ตำบลเทพาลัย  (อำเภอคง)
* **ทิศใต้** ติดต่อกับ ตำบลท่าหลวง (อำเภอพิมาย)
* **ทิศตะวันออก** ติดต่อกับ ตำบลกระชอน และตำบลท่าหลวง (อำเภอพิมาย)
* **ทิศตะวันตก** ติดต่อกับ ตำบลกระเบื้องใหญ่ (อำเภอพิมาย) และตำบลเทพาลัย (อำเภอคง)

## หมู่บ้าน
ตำบลชีวาน มีทั้งหมด 10 หมู่บ้าน ดังนี้

* หมู่ที่ 1 ชีวาน
* หมู่ที่ 2 ดอนเขว้า
* หมู่ที่ 3 หมัน
* หมู่ที่ 4 โนนพะเนียม
* หมู่ที่ 5 ทับควาย
* หมู่ที่ 6 ซาด
* หมู่ที่ 7 โนนสามัคคี
* หมู่ที่ 8 ดอนน้ำซับ
* หมู่ที่ 9 โนนตะโก
* หมู่ที่ 10 ทุ่งพิกุลทอง

## สถานที่สำคัญ
: **การศึกษา**
* โรงเรียน 
** โรงเรียนบ้านชีวาน
** โรงเรียนบ้านซาด
** โรงเรียนบ้านดอนเขว้า
** โรงเรียนบ้านทับควาย

: **การศาสนา**
* วัด/สำนักสงฆ์
** วัดชีวาน
** วัดดอนเขว้า
** วัดทับควาย
** วัดโนนหมัน
** วัดบ้านซาด 

## อ้างอิง

ชีวาน
ชีวาน